- Ես այդ հարցին կպատասխանեմ Եվրասիական տնտեսական հանձնաժողովի դիրքերից։ Մեր առաջ խնդիր է դրված նպաստավոր պայմաններ ստեղծել փոխադարձ առևտրի խորացման համար։ Իսկ դա նշանակում է, որ մենք պետք է ապահովենք ապրանքների, ծառայությունների կապիտալի և աշխատուժի ազատ տեղաշարժը։ Մենք ափսոսանքով արձանագրում ենք, որ այսօր դեռևս առկա են խոչընդոտներ, բացառումներ, սահմանափակումներ, որոնք թույլ չեն տալիս ամբողջ ծավալով իրագործել այսօր գոյություն ունեցող ներուժը։ Շատ երկրներ համաձայնել են բացառումների հետ, որպեսզի անդամակցումը Եվրասիական տնտեսական միությանը գործարարների համար ավելի հարթ անցնի։ Սակայն դա միաժամանակ խնդիրներ է առաջացնում միասնական շուկաների ձևավորման համար։ Այդ պատճառով մենք խնդիր ունենք վերացնել մինչ այժմ գոյություն ունեցող արգելքները։ Կարող եմ ասել, որ 2017թ․-ից ի վեր մենք արդեն 24 խոչընդոտ ենք վերացրել։ Այսպիսով, ներքին ապրանքաշրջանառության աճն արգելքների վերացման արդյունք կարող է հանդիսանալ։